
[bookmark: Texto5]Unión del Pueblo Navarro talde parlamentarioari atxikitako foru parlamentari Isabel Olave Ballarena andreak 11-25/PES-00221 galdera egin zuen Ekintzailetza eta Berrikuntzako Unibertsitate Adituko Ikastaroari buruz, idatziz erantzun zekion. Bada, Nafarroako Gobernuko Industriako eta Enpresen Trantsizio Ekologiko eta Digitalerako Departamentuko kontseilaria naizen aldetik, honako hau jakinarazten dut egindako galderari erantzunez: 

Ekintzailetza eta Berrikuntzako Unibertsitate Adituko Ikastaroa egin da, baina Mondragon Unibertsitatearekiko hitzarmena ez da bertan behera geratu, nahiz eta ez den bete gutxienez ere 15 ikaslek izena eman beharraren betekizuna. Zergatik?

2023ko urtarrilean, Mondragon Unibertsitateak posible ikusten zuen ikastaroa hasteko 15 ikasle izatea. 2023ko otsaileko mezu elektroniko batean aipatzen da ikastaroa 14 pertsonarekin hasi zela, 8 nafarrak eta 6 EAEkoak, eta beste bi interesdun zeudela. Mondragon Unibertsitateak Enpresa Politikaren, Nazioarteko Proiekzioaren eta Lanaren Zuzendaritza Nagusiari helarazitako informazio hori ikusita, ikastaroa egitea erabaki zen.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

